**Njoftim për konsultimin publik, lidhur me projektligjin:**

**Për disa shtesa dhe ndryshime në ligjin nr. 46/2018 “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë”**

Projektligji “Për disa shtesa dhe ndryshime në ligjin nr. 46/2018 “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë” ka si qëllim përmirësimin dhe qartësimin e parashikimeve ligjore lidhur me kontrollin shtetëror të transferimeve ndërkombëtare të mallrave ushtarake dhe atyre me përdorim të dyfishtë. Synohet të përfshihen parashikimet e nevojshme ligjore mbi kontrollin shtetëror të këtyre mallrave në kuadër të nevojave operacionale të vendeve të NATO-s dhe angazhimeve të këtyre vendeve ose Aleancës në luftën kundër terrorizmit apo ndihmës së aleatëve. Gjithashtu, synohet të reflektohen një sërë ndryshimesh të konstatuara si të nevojshme në kuadër të Reformës së Derregullimit që lidhen veçanërisht me përmirësimin e kuadrit ligjor në funksion të ofrimit të shërbimeve në mënyrë më të shpejtë dhe efikase për marrësin e tyre.

Palët e interesuara janë të ftuar për të paraqitur komentet dhe rekomandimet e tyre për këtë projektligj, brenda 20 ditëve pune nga data e shpalljes së këtij njoftimi, në adresën e email-it të koordinatorit për njoftimin dhe konsultimin publik:

konsultim.publik@mod.gov.al

amarilda.reci@mod.gov.al

Më poshtë gjenden të publikuara:

1. Projektligji “Për disa shtesa dhe ndryshime në ligjin nr. 46/2018 “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë”.
2. Relacioni i projektligjit.